ประกาศกรมสรรพสามิตเรื่องกำหนดหลักเกณฑ์ วิธีการ เงื่อนไข และระยะเวลาในการนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพ[๑] เพื่อเป็นการส่งเสริมและเพิ่มขีดความสามารถในการแข่งขันและอำนวยความสะดวกแก่ผู้ประกอบอุตสาหกรรมรถยนต์ภายในประเทศอาศัยอำนาจตามความในมาตรา ๒๖ (๓) แห่งพระราชบัญญัติภาษีสรรพสามิต พ.ศ. ๒๕๖๐และมาตรา ๓๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ.๒๕๕๐ อธิบดีกรมสรรพสามิตจึงออกประกาศกำหนดหลักเกณฑ์ วิธีการ เงื่อนไขและระยะเวลาในการนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพไว้ดังต่อไปนี้ข้อ ๑โรงอุตสาหกรรมและคลังสินค้าทัณฑ์บนตามประกาศนี้มิให้หมายความรวมถึงคลังสินค้าทัณฑ์บนตามกฎหมายว่าด้วยศุลกากร โรงอุตสาหกรรมหรือคลังสินค้าทัณฑ์บนที่ตั้งอยู่ในเขตปลอดอากรหรือเขตอุตสาหกรรมส่งออกข้อ ๒ผู้ประกอบอุตสาหกรรมที่ประสงค์จะนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในระหว่างขั้นตอนการผลิตให้ยื่นคำขออนุญาตต่อสรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่หรือผ่านเครือข่ายอินเทอร์เน็ตที่เว็บไซต์กรมสรรพสามิต ภส.๐๓ - ๐๑/๑ (๑)ท้ายประกาศนี้ข้อ ๓ เมื่อเจ้าพนักงานสรรพสามิตได้ตรวจสอบคำขอรวมทั้งเอกสารและหลักฐานต่างๆ แล้วเห็นว่าถูกต้อง ให้เสนอสรรพสามิตพื้นที่เพื่อพิจารณาอนุญาตต่อไปในกรณีที่เห็นสมควรสรรพสามิตพื้นที่อาจสั่งให้เจ้าพนักงานสรรพสามิตไปตรวจสอบรถยนต์ที่ผู้ประกอบอุตสาหกรรมประสงค์จะนำออกไปทดสอบประสิทธิภาพด้วยก็ได้เมื่อสรรพสามิตพื้นที่ได้พิจารณาและเห็นควรอนุญาตให้ผู้ประกอบอุตสาหกรรมนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพได้ก็ให้ออกใบอนุญาตตามแบบ ภส.๐๓ - ๐๑/๑ (๒) ท้ายประกาศนี้ข้อ ๔ให้ผู้ประกอบอุตสาหกรรมนำรถยนต์ออกไปทดสอบประสิทธิภาพในระหว่างขั้นตอนการผลิตได้ครั้งละไม่เกิน ๙๐ วันรถยนต์คันที่ได้รับอนุญาตให้นำออกไปทดสอบประสิทธิภาพมาแล้วหากผู้ประกอบอุตสาหกรรมมีความประสงค์จะนำออกไปทดสอบประสิทธิภาพในครั้งต่อไปให้ยื่นคำขออนุญาตโดยให้นำข้อ ๒ และข้อ ๓ มาใช้บังคับโดยอนุโลม ทั้งนี้ จำนวนวันที่ขอและวันที่อนุญาตเมื่อรวมกับจำนวนวันที่เคยได้รับอนุญาตแล้ว จะต้องไม่เกิน ๓๖๐ วันข้อ ๕ ให้ผู้ประกอบอุตสาหกรรมนำใบอนุญาตแบบภส.๐๓ - ๐๑/๑ (๒) กำกับไปกับรถยนต์ที่ได้รับอนุญาตให้นำออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพด้วยและให้จัดทำป้ายที่มีขนาดความกว้างไม่น้อยกว่า๒๐ เซนติเมตร ความยาวไม่น้อยกว่า ๓๐ เซนติเมตร ซึ่งมีข้อความว่าอยู่ระหว่างการทดสอบ โดยใช้ตัวอักษรสีส้มขนาดไม่น้อยกว่า ๑.๕เซนติเมตร บนพื้นสีขาวแสดงไว้ที่กระจกบังลมหน้าของรถยนต์ที่นำออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในบริเวณที่สามารถมองเห็นได้ชัดเจนตลอดเวลาหรือมีเครื่องหมายแสดงการใช้รถที่ใช้เพื่อการทดสอบตามที่กรมการขนส่งทางบกกำหนดเพื่อให้เจ้าพนักงานสรรพสามิตสามารถตรวจสอบได้ข้อ ๖ ผู้ประกอบอุตสาหกรรมต้องนำรถยนต์กลับเข้าโรงอุตสาหกรรมหรือคลังสินค้าทัณฑ์บนภายในระยะเวลาที่ระบุไว้ในใบอนุญาตข้อ ๗ในกรณีที่ผู้ประกอบอุตสาหกรรมนำรถยนต์ที่ออกไปทดสอบประสิทธิภาพกลับเข้าโรงอุตสาหกรรมหรือคลังสินค้าทัณฑ์บนให้มีหนังสือแจ้งสรรพสามิตพื้นที่ผู้ออกใบอนุญาตทราบทันทีที่นำรถยนต์กลับถึงโรงอุตสาหกรรมหรือคลังสินค้าทัณฑ์บนเมื่อสรรพสามิตพื้นที่ได้รับแจ้งจากผู้ประกอบอุตสาหกรรมว่าได้นำรถยนต์กลับเข้าโรงอุตสาหกรรมหรือคลังสินค้าทัณฑ์บนให้สรรพสามิตพื้นที่แจ้งให้เจ้าพนักงานสรรพสามิตไปตรวจสอบรถยนต์ ณ โรงอุตสาหกรรมหรือคลังสินค้าทัณฑ์บน ประกอบด้วย(๑)เจ้าพนักงานสรรพสามิต ผู้ดำรงตำแหน่งหัวหน้าฝ่ายบริหารการจัดเก็บภาษี หรือผู้แทน(๒)เจ้าพนักงานสรรพสามิต ผู้ดำรงตำแหน่งอื่นนอกจาก (๑)ข้อ ๘ ให้เจ้าพนักงานสรรพสามิตตามข้อ ๗ไปตรวจสอบรถยนต์ที่นำกลับเข้าโรงอุตสาหกรรมหรือคลังสินค้าทัณฑ์บนในวันทำการวันแรกถัดจากวันที่ได้รับแจ้งจากผู้ประกอบอุตสาหกรรมตามข้อ ๗ วรรคหนึ่ง และให้จัดทำรายงานการตรวจสอบรถยนต์ ตามแบบภส.๐๓ - ๐๑/๑ (๓) ท้ายประกาศนี้ข้อ ๙ผู้ประกอบอุตสาหกรรมที่ประสงค์นำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพต้องจัดให้มีการประกันภัยเพื่อคุ้มครองความเสียหายที่อาจจะเกิดขึ้นกับทรัพย์สินและบุคคลภายนอกด้วยข้อ ๑๐ในกรณีที่ผู้ประกอบอุตสาหกรรมไม่นำรถยนต์ที่นำออกไปทดสอบประสิทธิภาพกลับเข้าโรงอุตสาหกรรมหรือคลังสินค้าทัณฑ์บนภายในระยะเวลาที่ได้รับอนุญาตหรือไม่ปฏิบัติตามหลักเกณฑ์ วิธีการ เงื่อนไขและระยะเวลาที่กำหนดตามประกาศนี้ ให้มีหน้าที่ชำระภาษีสรรพสามิตพร้อมเบี้ยปรับและเงินเพิ่มสำหรับรถยนต์คันนั้นนับแต่วันที่ความรับผิดในอันจะต้องเสียภาษีเกิดขึ้นข้อ ๑๑ ผู้ที่ได้ยื่นคำขอก่อนวันที่ประกาศนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามประกาศนี้การดำเนินการใด ๆ ตามประกาศกรมสรรพสามิตเรื่อง หลักเกณฑ์ วิธีการ เงื่อนไขและระยะเวลาในการนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพซึ่งได้รับการอนุมัติจากกรมสรรพสามิตไว้ก่อนที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๒ ประกาศนี้ให้ใช้บังคับตั้งแต่วันที่ ๑๖กันยายน ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. คำขอนำรถยนต์ออกจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในระหว่างขั้นตอนการผลิตตามมาตรา ๒๖ (๓)แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๓ - ๐๑/๑ (๑))๒. ใบอนุญาตให้นำรถยนต์ออกจากโรงอุตสาหกรรมหรือคลังสินค้าทัณฑ์บนเพื่อประโยชน์ในการทดสอบประสิทธิภาพในระหว่างขั้นตอนการผลิตตามมาตรา ๒๖ (๓) แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๓ - ๐๑/๑ (๒))๓.แบบรายงานการตรวจสอบรถยนต์หลังจากการนำรถยนต์ที่นำออกไปทดสอบประสิทธิภาพกลับเข้าโรงอุตสาหกรรมหรือคลังสินค้าทัณฑ์บน(ภส.๐๓ - ๐๑/๑ (๓))(ดูข้อมูลจากภาพกฎหมาย)พัชรภรณ์/จัดทำ๔ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๔ (เล่มที่ ๒)/๒๔ พฤษภาคม ๒๕๖๑